Priekšlikums Padomes regula ar ko groza Padomes regulas (EK) Nr. 1528/2007 I pielikumu, lai pievienotu Zambijas Republiku sarunas pabeigušo reģionu vai valstu sarakstam [SEC(2008 2740] /* COM/2008/0694 galīgā redakcija - ACC 2008/0203 */





[pic] | EIROPAS KOPIENU KOMISIJA | Briselē, 5.11.2008 COM(2008) 694 galīgā redakcija 2008/0203 (ACC) Priekšlikums PADOMES REGULA ar ko groza Padomes Regulas (EK) Nr. 1528/2007 I pielikumu, lai pievienotu Zambijas Republiku sarunas pabeigušo reģionu vai valstu sarakstam [SEC(2008 2740] (iesniegusi Komisija) PASKAIDROJUMA RAKSTS Zambijas Republika (turpmāk “Zambija”) 2007. gada 28. novembrī parafēja pagaidu nolīgumu, ar ko izveido pamatu ekonomisko partnerattiecību nolīgumam ar Eiropas Kopienu saskaņā ar plašākām sarunām Austrum- un Dienvidāfrikas reģionā. Tomēr sarunu laikā netika panākta vienošanās saistībā ar piedāvājumu par piekļuvi Zambijas tirgum un tādēļ Zambija netika iekļauta I pielikumā Padomes 2007. gada 20. decembra Regulai (EK) Nr. 1528/2007, ar ko dažu tādu valstu izcelsmes izstrādājumiem, kuras ietilpst Āfrikas, Karību jūras reģiona un Klusā okeāna (ĀKK) valstu grupā, piemēro režīmu, kas paredzēts nolīgumos, ar ko izveido ekonomisko partnerattiecību nolīgumus vai kuru rezultātā notiek to izveide. 2008. gada 30. septembrī EK un Zambija parafēja piedāvājumu par piekļuvi Zambijas tirgum. Uz šā pamata ar pievienoto priekšlikumu Zambiju paredzēts iekļaut Padomes Regulas (EK) Nr. 1528/2007 I pielikumā. Pēc Zambijas iekļaušanas Padomes Regulas (EK) Nr. 1528/2007 I pielikumā ir nepieciešams grozīt arī Komisijas 2006. gada 28. jūnija Regulu (EK) Nr. 950/2006, ar ko 2006./2007., 2007./2008. un 2008./2009. tirdzniecības gadam nosaka sīki izstrādātus piemērošanas noteikumus cukura produktu ievešanai un rafinēšanai atbilstīgi dažām tarifu kvotām un preferenču nolīgumiem. Tas tiks paveikts ar Komisijas regulu. 2008/0203 (ACC) Priekšlikums PADOMES REGULA ar ko groza Padomes Regulas (EK) Nr. 1528/2007 I pielikumu, lai pievienotu Zambijas Republiku sarunas pabeigušo reģionu vai valstu sarakstam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu[1], tā kā: (1) Kopiena 2007. gada 28. novembrī noslēdza sarunas par pagaidu nolīgumu, ar ko izveido pamatu ekonomisko partnerattiecību nolīgumam (turpmāk “pagaidu EPN”) ar Seišela salām, Zambiju un Zimbabvi. Sarunas par pagaidu EPN 2007. gada 4. decembrī ir noslēgtas ar Maurīciju un 2007. gada 11. decembrī – ar Komoru salām un Madagaskaru. (2) Kopiena un Zambijas Republika, 2007. gada 28. novembrī noslēdzot sarunas par pagaidu EPN, tomēr nevienojās saistībā ar piedāvājumu par piekļuvi Zambijas tirgum, tādēļ nebija iespējama Zambijas Republikas iekļaušana Padomes Regulas (EK) Nr. 1528/2007[2] (“Regula”) I pielikumā. (3) Kopiena un Zambijas Republika 2008. gada 30. septembrī noslēdza sarunas par tirgus piekļuves piedāvājumu. (4) Tādēļ saskaņā ar Regulas 2. pantu ir jāgroza I pielikums, lai tajā iekļautu Zambijas Republiku. (5) Lai pielāgotos tam, ka Zambijas Republika ir iekļauta Regulas (EK) Nr. 1528/2007 darbības jomā, Komisijas 2006. gada 28. jūnija Regula (EK) Nr. 950/2006 ir jāgroza, piemērojot to no dienas, kad stājas spēkā šī regula, IR PIEŅĒMUSI ŠO REGULU. 1. pants Padomes Regulas (EK) Nr. 1528/2007 I pielikumā ierakstu “Zambijas Republika” iekļauj starp “Ugandas Republikas” un “Zimbabves Republikas” ierakstiem. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, [..] Padomes vārdā priekšsēdētājs […] [1] OV C [...], [...], […]. lpp. [2] OV L 348, 31.12.2007., 1. lpp.